
Expedient núm.: 3524/2026
Assumpte: Convocatoria i bases reguladores d’ajudes econòmiques familiars destinades a persones amb nivell de renda baix, per a despeses vinculades a l’habitatge habitual (IBI i taxa de residus) exercici 2026.


BASES REGULADORES PER A LA CONCESSIÓ D’AJUDES ECONÒMIQUES FAMILIARS DESTINADES A PERSONES AMB NIVELL DE RENDA BAIX, PER A DESPESES VINCULADES A L’HABITATGE HABITUAL (IBI I TAXA DE RESIDUS) EXERCICI 2026.


1. OBJECTE

L’objecte d’aquestes bases és la regulació de la concessió d’ajudes de caràcter social, convocades mitjançant concurrència competitiva, destinades a recolzar econòmicament els veïns del municipi d’Ondara amb un nivell de renda baix, per a col·laborar amb les despeses unides a l’habitatge habitual (IBI i Taxa de Residus) de l’exercici 2026.


2. NATURALESA JURÍDICA I RÈGIM APLICABLE

L’Ajuntament d’Ondara, en l’exercici de les potestats que li són pròpies, atorgades per la legislació vigent, així com supletòriament amb el que es disposa en la Llei 38/2003, General de Subvencions i altra normativa de desenvolupament, estableix les següents bases que regiran la concessió d’ajudes econòmiques destinades a famílies amb nivell de renda baix per a col·laborar amb les despeses unides a l’habitatge habitual ( IBI i Taxa de Residus) de l’exercici 2026.

[bookmark: _Hlk82433226]La competència de l’Ajuntament d’Ondara en l’adopció d’aquestes mesures li ve donada per l’article 25.2 e), de la Llei 7/1985, de 2 d’abril, reguladora de les bases de règim local, que atribueix als ajuntaments la potestat d’adoptar mesures quant a l’avaluació i informació de situacions de necessitat social i l’atenció immediata a persones en situació o risc d’exclusió social.

Les ajudes tindran el caràcter de subvenció i en allò no disposat en la present convocatòria i bases reguladores, es regiran per la Llei 38/2003, de 17 de novembre, General de Subvencions, la Llei 7/85, Reguladora de les Bases de Règim Local (modificada per Llei 11/99, de 21 d'abril, i Llei 57/2003, de 16 de desembre), el Text Refós de la Llei Reguladora d'Hisendes Locals, aprovat per Reial Decret Legislatiu 2/2004, de 5 de març, la Llei 39/2015, d'1 d'Octubre, del Procediment Administratiu comú de les Administracions Públiques, i totes les disposicions que són concordants i d'aplicació en matèria de concessió de subvencions a organismes públics o particulars per les entitats locals.

3. PERSONES BENEFICIÀRIES I REQUISITS

Podran ser beneficiàries d’aquestes ajudes les persones físiques que complisquen amb els requisits previstos en la clàusula 3.A) i 3.B) d’aquesta convocatòria i que no estiguen incurses en alguna de les causes de prohibició per a obtenir la condició de persona beneficiària establides en els apartats 2 i 3 de l’article 13 de la Llei 38/2003, de 17 de novembre, general de subvencions.


A més les persones beneficiàries hauran de complir els següents requisits:


3.A) En el cas de persones que sol·liciten ajudes per a despeses unides a l’habitatge (IBI i Taxa de Residus).

1. La persona sol·licitant de l’ajuda ha de ser la propietària de l’habitatge habitual i titular del rebut de l’IBI (Impost de Béns Immobles de Naturalesa Urbana) de l’exercici 2026.
En cas de no coincidir la persona que sol·licita l’ajuda i el subjecte passiu de l’IBI, com en el cas de separació/divorci o decés de la titular, s’haurà d’acreditar la titularitat i el pagament efectiu de l’IBI per part de la persona sol·licitant.

2. La persona sol·licitant de l’ajuda, així com la resta de membres de la unitat familiar, no poden ser titulars cadastrals o registrals de cap altre bé immoble de caràcter urbà en tot el territori nacional, excloent-se el garatge i/o traster de l’habitatge habitual.

3. La persona sol·licitant de l’ajuda ha de mantindre la residència efectiva en l’habitatge objecte de l’ajuda, per la qual cosa haurà d’estar empadronada.
Aquest fet s’acreditarà amb les dades que consten en el Padró Municipal d’Habitants de l’Ajuntament d’Ondara i comprovant-se d’ofici per part del departament corresponent.

4. El valor cadastral de la vivenda habitual que figure en el rebut de l’IBI corresponent a l’exercici 2026, ha de ser igual o inferior a 90.000,00 €

5. Les persones sol·licitants hauran d’estar al corrent en el compliment de les seues obligacions tributàries amb l’Agència Tributària, amb la Seguretat Social, així com no tindre deutes pendents amb l’Ajuntament d’Ondara.

6. Els ingressos bruts anual de tots el membres de la unitat familiar o de convivencia, no podran superar l’IPREM (Indicador Públic de Renda d’Efectes Múltiples) anual de 2025 (8.400,00€), ponderat amb el nombre de membres de la unitat familiar o de convivència, segons els següents índexs correctors:


Nombre Membres Índex corrector Ingressos bruts anuals màxims

D’1 a 2 persones	IPREM 2025 x 3,5 29.400,00 €
De 3 a 4 persones	IPREM 2025 x 4,0 33.600,00 €
5 persones o més	IPREM 2025 x 4,5 37.800,00 €

En el cas de famílies monoparentals i/o nombroses l’índex corrector de l’IPREM s’incrementarà 0,5 el coeficient multiplicador resultant:

Nombre Membres Índex corrector Ingressos bruts anuals màxims

      2 persones	         IPREM 2025 x 4,0 33.600,00 €
De 3 a 4 persones	IPREM 2025 x 4,5 37.800,00 €
5 persones o més	IPREM 2025 x 5,0 42.000,00 €


La renda familiar serà el resultat de sumar les rendes de tots els membres que componen la unitat familiar, que es calcularà sumant les quantitats que figuren en la casella 435 (BI general) més la casella 460 (BI estalvi) de les seues declaracions de l’IRPF de l’any 2025.

Criteris per a determinar la renda de la unitat familiar, es consideren membres de la unitat familiar:

- Els cònjuges no separats legalment, els fills menors de 25 anys que conviuen amb els pares, amb excepció dels fills menors que amb el consentiment dels pares visquen independents d’aquests i els fills majors de 25 anys si es tracta de persones amb discapacitat física, psíquica i sensorial igual o superior al 33 %, subjectes a la pàtria potestat que conviuen en el domicili familiar i no perceben cap mena d’ingrés.

- En els casos de divorci o separació legal dels pares, no es considerarà membre computable, aquell que no convisca amb la persona sol·licitant. No obstant, i també per als supòsits de viudetat del pare o la mare, sí que tindrà la consideració de membre computable, si és el cas, el nou cònjuge o la persona unida per anàloga relació afectiva, encara sense estar legalitzada aquesta situació com a parella de fet, la renda d’aquesta persona s’inclourà dins del còmput de la renda familiar.

- En cas de custòdia compartida, es consideraran membres de la unitat familiar aquells que convisquen en el domicili objecte d’aquesta ajuda. Per la qual cosa aportaran acord o resolució per la qual s’establisca el règim de custòdia compartida i un certificat d’empadronament.




A més hauran de complir els requisits exigits en els punts 5 i 6 de l’apartat 3.A) d’aquestes bases.


4. QUANTIA DE LES AJUDES

Despeses unides a l’habitatge ( IBI i Taxa Residus)

La quantia de l’ajuda econòmica familiar per a despeses unides a l’habitatge en l’exercici 2026, serà d’un màxim de 200,00 € (corresponent a 170,00 € per l’IBI i 30,00 € per la Taxa de Residus ) per a cada unitat familiar, sempre que haja realitzat el pagament.

Únicament es concedirà una ajuda per vivenda i sol·licitant, i no podrà superar, en cap cas, l'import pagat de la quota de l'IBI de l'any 2026, exclosos els possibles recàrrecs de constrenyiment i interessos de demora, que no es consideraran subvencionables.


5. INFORMACIÓ SOBRE LES AJUDES

Qualsevol tipus d’informació relacionada amb aquesta convocatòria es facilitarà en els punts d’informació següents:
1. Oficina d’Atenció Ciutadana de l’Ajuntament d’Ondara.
2. Base de Dades Nacional de Subvencions.
3. Tauler d’anuncis de la seu electrònica de l’Ajuntament d’Ondara.

6. TERMINI DE PRESENTACIÓ DE SOL·LICITUDS

El termini de presentació de les sol·licituds serà de 15 dies hàbils a partir de l’endemà de la publicació de l’extracte de la convocatòria en el Butlletí Oficial de la Província, per conducte de la Base Nacional de Subvencions, una vegada que s’haja presentat davant d’aquesta el text de la convocatòria i la informació requerida per a la seua publicació.


7. MODEL DE SOL·LICITUD

El model de sol·licitud es podrà obtindre en l’Oficina d’Atenció Ciutadana de l’Ajuntament d’Ondara o es podrà descarregar a través de la pàgina web www.ondara.org

Per a demanar les ajudes indicades en aquestes bases, cada família o unitat familiar utilitzarà una única sol·licitud.


8. LLOC DE PRESENTACIÓ DE SOL·LICITUDS

Les sol·licituds i la documentació es presentaran preferentment a través dels mitjans telemàtics establits a la seu electrònica de l’Ajuntament d’Ondara https://ondara.sedelectronica.es o per qualsevol dels procediments establits en l’article 16.4 de la Llei 39/2015, d’1 d’octubre, del Procediment Administratiu Comú de les Administracions Públiques.

També es podran presentar presencialment en el Registre General de l’Ajuntament d’Ondara (Oficina d’Atenció Ciutadana), emplaçat en Plaça del Convent núm. 2, en horari d’atenció i registre de sol·licituds, de dilluns a divendres de 8:30 a 14:30 hores.


9. DOCUMENTACIÓ A PRESENTAR

9.1 Sol·licitud

[bookmark: _Hlk178855485]La sol·licitud es formalitzarà per l’interessat, segons l’ANNEX 1, adreçada al Sr. Alcalde-President de l’Ajuntament d’Ondara, que es podrà obtindre en l’Oficina d’Atenció Ciutadana de l’Ajuntament d’Ondara o es podrà descarregar a través de la seu electrònica de l’Ajuntament d’Ondara https://ondara.sedelectronica.es
Les sol·licituds hauran d’anar degudament firmades per la persona sol·licitant i tots els membres de la unitat familiar, o en el seu cas, els seus representants legals.

La persona sol·licitant de l’ajuda haurà d’acreditar les circumstàncies socials i econòmiques que fonamenten que reuneix els requisits fixats en aquestes bases.

La presentació de la sol·licitud implicarà l’autorització a l’Ajuntament d’Ondara perquè, en nom de la persona sol·licitant, realitze totes les gestions i consultes a altres administracions, que siguen pertinents per a la tramitació d’aquestes ajudes.

De la mateixa manera, la presentació de la sol·licitud suposarà la declaració responsable per part de la persona sol·licitant de no estar incursa en cap dels supòsits arreplegats en l’art. 13, apartats 2 i 3 de la Llei General de Subvencions.

La inexactitud, falsedat o omissió de dades essencials, o l’incompliment dels requisits exigits d’acord amb la legislació vigent, per a l’obtenció de la subvenció, determinarà la denegació de l’ajuda o, si escau, el reintegrament de la subvenció, sense perjudici de les responsabilitats penals, civils o administratives que puguen ser exigides.


9.2 Documentació que s’haurà d’acompanyar junt amb la sol·licitud

1. Còpia del NIF/NIE, de les persones sol·licitants i de tots els membres de la unitat familiar.

2. Còpia del llibre de família, si és el cas.

3. ANNEX 2 Manteniment de Tercers.
Formulari de presa de dades de tercers a nom del sol·licitant, degudament complimentat i signat per l’entitat bancària on conste: IBAN, denominació de l’entitat financera, oficina, dígit de control, número de compte i codi BIC.
Es podrà obtindre en l’Oficina d’Atenció Ciutadana de l’Ajuntament d’Ondara o es podrà descarregar a través de la seu electrònica de l’Ajuntament d’Ondara https://ondara.sedelectronica.es

Es podrà adjuntar certificat de titularitat de compte bancari expedit per l’entitat financera a nom de la persona sol·licitant.

4. Escriptura de propietat, acceptació d’herència i adjudicació d’herència, etc. i/o documents que acrediten la titularitat sobre el bé immoble objecte de l’ajuda.

5. Rebut de pagament de l’IBI corresponent a l’exercici 2026, si és el cas.
Si l’interessat ha sol·licitat el fraccionament del pagament de l’IBI, haurà d’aportar document de fraccionament emès per SUMA Gestió Tributària.

6. Rebut de pagament de la Taxa de Residus de l’exercici 2026, si és el cas.


7. En els següents casos, a més s'haurà d'aportar la documentació addicional acreditativa:

a) En el cas de separació o divorci, haurà d’aportar sentència judicial ferma i/o el conveni regulador.

b) En el cas de famílies monoparentals o famílies nombroses, aportaran títol que acredite aquesta condició.

c) En el cas de sol·licitants amb menors a càrrec en situació de vulnerabilitat social o víctimes de violència de gènere s’aportarà resolució judicial o acreditació administrativa de tal situació.

d) En el cas de persones sotmeses a tutela o representació legal, la sol·licitud, que es presentarà en el seu nom per qui ostente la seua representació legal, haurà d'anar acompanyada de sentència judicial ferma o poder notarial acreditativa d'eixa representació



Únicament, en el cas de DENEGAR EXPRESSAMENT a l’Ajuntament d’Ondara per a que recapte la documentació electrònicament, s’aportarà la documentació indicada anteriorment i a més la documentació que se indica a continuació:

a) Declaració de l’IRPF de l’exercici 2025 de tots els membres de la unitat familiar majors d’edat o menors que perceben ingressos.

En el cas que no haguera tingut obligació de presentar la declaració de la renda, haurà de presentar certificat negatiu amb la informació fiscal.

Si algun dels membres de la unitat familiar computables per al càlcul de la renda no haguera generat ingressos amb retenció de l’IRPF l’any 2025, la situació econòmica hauria d’acreditar-se mitjançant presentació de certificat de la vida laboral i certificat d’ingressos econòmics o nòmina, expedit per l’empresa empleadora corresponent a l’any 2025.

Per a les persones sol·licitants que no residien al país l’any 2025 o que no tingueren cap activitat econòmica en l’esmentat any, certificat de la vida laboral i certificat d’ingressos o nòmines corresponents a l’any 2025.

La falta de presentació davant l’Administració Tributària de la declaració de l’IRPF per algun dels membres de la unitat familiar que estiguen obligats per la legislació vigent, serà motiu de denegació de l’ajuda.

b) Certificat de trobar-se al corrent amb la Seguretat Social.
c) Certificat de trobar-se al corrent amb l’Agència Tributària.
d) Certificat de béns dels membres de la unitat familiar emès pel Cadastre.


10. DOTACIÓ I IMPORT DE LES AJUDES

El crèdit pressupostari disponible per a la concessió de la totalitat d’aquestes ajudes serà el previst en el pressupost municipal de l’Ajuntament d’Ondara en l’exercici 2026, amb càrrec a la partida pressupostària 233 48025 “Ajudes Socials Tributs”, per un import màxim de 64.000,00 euros.

La concessió de les ajudes estarà condicionada a la disponibilitat pressupostària i en tot cas, fins a esgotar el crèdit destinat en la convocatòria.

En el cas que la quantitat global que resulte de sumar l’import de totes les ajudes econòmiques obtingudes pels criteris anteriors, supere la quantia de 64.000,00 euros, es procedirà a disminuir el seu import de manera proporcional fins a aconseguir aquesta quantia.


11. PROCEDIMENT DE TRAMITACIÓ

11.1. Llista provisional

Finalitzat el termini de presentació de sol·licituds, es procedirà a comprovar per part dels Serveis Econòmics de l’Ajuntament d’Ondara, si les sol·licituds compleixen amb els requisits exigits i si s’acompanya la documentació preceptiva, en cas contrari es requerirà als interessats perquè, en el termini màxim de 10 dies hàbils comptats des de l’endemà de la recepció de la notificació, puga esmenar els defectes observats mitjançant l’aportació de la documentació, amb indicació de que si no aporten l’esmentada documentació, se li tindrà per desistida de la seua petició i es procedirà al seu arxiu sense més tràmits, amb els efectes que preveu l’article 21, de la Llei 39/2015 , d’1d’Octubre, del Procediment Administratiu Comú de les Administracions Públiques.
Les al·legacions o esmenes es presentaran en els mateixos llocs indicats en l’apartat 8 d’aquestes bases.

Mitjançant resolució de la Junta de Govern Local, es farà constar la relació provisional de sol·licitants beneficiaris de les ajudes, així com la relació de sol·licitants que no compleixen amb els requisits i/o amb la presentació de la documentació exigida i si es el cas amb indicació de la documentació a esmenar.

11.2. Resolució de la Convocatòria

Finalitzat el termini d’al·legacions o esmenes, la concessió d’aquestes ajudes s’aprovaran definitivament mitjançant resolució de la Junta de Govern Local.

En la resolució es farà constar de manera expressa la relació de sol·licitants beneficiaris de les ajudes, amb indicació de l’import de la quantia concedida, així com la relació de sol·licituds desestimades i el motiu de desestimació.

Contra la resolució de concessió o de desestimació de les ajudes es podrà interposar recurs de reposició potestatiu en el termini d’un mes davant de l’òrgan que l’ha dictada o podrà ser impugnat davant de l’òrgan jurisdiccional contenciós administratiu en el termini de dos mesos a comptar des de l’endemà de la recepció de la notificació.


12. PUBLICITAT DE LA CONVOCATÒRIA

Es procedirà a la publicació íntegra de Convocatòria en la Base de Dades Nacional de Subvencions i un extracte de la mateixa en el Butlletí Oficial de la Província d’Alacant.

Així mateix la Convocatòria es publicarà en el tauler d’anuncis de la seu electrònica de l’Ajuntament d’Ondara.


13. PAGAMENT DE LES AJUDES

El pagament de les ajudes es realitzarà mitjançant transferència bancària al número de compte indicat per la persona beneficiària, que necessàriament haurà de ser titular del compte bancari.


14. CAUSES DE DENEGACIÓ

· No complir els requisits establits en aquestes bases, en el moment de la sol·licitud.
· Qualsevol actuació fraudulenta que implique la pèrdua de la condició de persona beneficiària de subvencions i ajudes públiques.
· Les sol·licituds falsejades o l’ocultació de dades.
· No aportar la documentació requerida en les bases, ni autoritzar a l’Ajuntament, expressament, la seua obtenció electrònica.


15. CONTROL I SEGUIMENT

Aquesta subvenció està sotmesa al control de la intervenció municipal.

Els beneficiaris i tercers relacionats amb l’objecte de la subvenció o la seua justificació, estaran obligats a prestar col·laboració i facilitar tota la documentació que els siga requerida per a facilitar les funcions de control i seguiment.

L’ocultació o falsedat de les dades que van servir de base per a la concessió de l’ajuda per part de la persona sol·licitant, donaran lloc a la revocació d’aquesta, al reintegrament de les quantitats percebudes i a l’exigència de l’interès de demora devengat en els termes legalment fixats.

Igualment, procedirà el reintegrament de les quantitats percebudes i l’exigència de l’interès de demora corresponent, en el cas que la persona beneficiària de l’ajuda incórrega en alguna de les causes previstes en els articles 36 i 37 de la Llei 38/2003, de 17 de novembre, general de subvencions.


16. PROTECCIÓ DE DADES

En base a la Llei Orgànica 3/2018 de 5 de desembre, de Protecció de Dades Personals i Garantia dels Drets Digitals, informem que el responsable del tractament de les seues dades personals es l’Ajuntament d’Ondara, amb domicili en Plaça del Convent, 2 - CP 03760 Ondara ( Alacant).

L’interessat podrà exercitar els seus drets d’accés, rectificació, supressió, oposició, limitació, portabilitat i (quan siga procedent) retirada del consentiment prestat, en relació a les seues dades personals a través de sol·licitud dirigida al “Delegat de Protecció de Dades” en l’adreça electrònica ajuntament@ondara.org o presentant sol·licitud per registre d’entrada l’oficina d’atenció ciutadana de l’Ajuntament d’Ondara, facilitant còpia del document vigent acreditatiu de la seua identitat (DNI/NIE).

DILIGÈNCIA, per fer constar que el text d’aquestes «Bases reguladores per a la concessió d’ajudes econòmiques familiars destinades a persones amb nivell de renda baix, per a despeses vinculades a l’habitatge habitual (IBI i taxa de residus)» ha sigut aprovat per la Junta de Govern Local en la sessió corresponent.


En Ondara, a la data de la signatura digital.


L’ALCALDE
José Ramiro Pastor


EL SECRETARI
Juan Noguera Server

( Document signat electrònicament)

